CELEX: 32020D0790
Language: bg
Date: 2020-06-09 00:00:00
Title: Решение (ЕС) 2020/790 на Съвета от 9 юни 2020 година относно позицията, която трябва да се заеме от името на Европейския съюз в рамките на Съвместния комитет и Подкомитета по търговия и инвестиции, създадени с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, във връзка с приемането на решения относно процедурния правилник на Съвместния комитет и относно процедурния правилник на Подкомитета по търговия и инвестиции

17.6.2020   
               
               
                  BG
               
               
                  Официален вестник на Европейския съюз
               
               
                  L 193/5
               
            
         РЕШЕНИЕ (ЕС) 2020/790 НА СЪВЕТА
         от 9 юни 2020 година
         относно позицията, която трябва да се заеме от името на Европейския съюз в рамките на Съвместния комитет и Подкомитета по търговия и инвестиции, създадени с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, във връзка с приемането на решения относно процедурния правилник на Съвместния комитет и относно процедурния правилник на Подкомитета по търговия и инвестиции
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално членове 207 и 209 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна (1), („Споразумението“) влезе в сила на 1 ноември 2017 г.
                  
               
                     (2)
                  
                  
                     С член 56, параграф 1 от Споразумението се създава Съвместен комитет, който да гарантира нормалното действие и изпълнение на Споразумението („Съвместният комитет“).
                  
               
                     (3)
                  
                  
                     В член 56, параграф 6 от Споразумението се предвижда, че Съвместният комитет трябва да приеме свой собствен процедурен правилник, а в член 56, параграф 4 от Споразумението — че той може да създава специализирани работни групи, които да помагат за изпълнението на неговите задачи.
                  
               
                     (4)
                  
                  
                     С член 28, параграф 1 от Споразумението се създава Подкомитет за търговия и инвестиции.
                  
               
                     (5)
                  
                  
                     В член 28, параграф 3 от Споразумението се предвижда, че Подкомитетът за търговия и инвестиции приема свой процедурен правилник.
                  
               
                     (6)
                  
                  
                     С цел да се гарантира ефективното прилагане на Споразумението, процедурният правилник на Съвместния комитет и на Подкомитета за търговия и инвестиции следва да бъде приет възможно най-скоро.
                  
               
                     (7)
                  
                  
                     Целесъобразно е да се определи позицията, която трябва да се заеме от името на Съюза в рамките на Съвместния комитет и на Подкомитета по търговия и инвестиции.
                  
               
                     (8)
                  
                  
                     Поради това позицията на Съюза в рамките на Съвместния комитет и на Подкомитета за търговия и инвестиции следва да се основава на проектите на решения на Съвместния комитет и на Подкомитета за търговия и инвестиции,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза в рамките на Съвместния комитет, създаден с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна („Споразумението“), се основава на проекта за решение на Съвместния комитет (2).
            
            
               2.   Позицията, която трябва да се заеме от името на Съюза в рамките на Подкомитета по търговия и инвестиции, създаден със Споразумението, се основава на проекта за решение на Подкомитета по търговия и инвестиции (2).
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 9 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  ОВ L 326, 9.12.2017 г., стр. 7.
         
            (2)  Вж. документ ST 6856/20 на http://register.consilium.europa.eu